**Ministru kabineta noteikumu projekta**

**„Grozījumi Ministru kabineta 2012.gada 24.aprīļa noteikumos Nr.297**

**„Kārtība, kādā nodrošina iespēju pašvaldību publiskajās bibliotēkās bez maksas izmantot internetu un datorus 2012.gadā””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta noteikumu projekts „Grozījumi Ministru kabineta 2012.gada 24.aprīļa noteikumos Nr.297 „Kārtība, kādā nodrošina iespēju pašvaldību publiskajās bibliotēkās bez maksas izmantot internetu un datorus 2012.gadā”” (turpmāk - Projekts) izstrādāts, pamatojoties uz likuma „Par valsts budžetu 2012.gadam” 45.pantu, kas paredz, ka Vides aizsardzības un reģionālās attīstības ministrijas programmas 30.00.00 „Pašvaldību attīstības nacionālie atbalsta instrumenti” ietvaros paredzētās apropriācijas 316 975 latu apmērā piešķiršanas kārtību pašvaldību publiskajām bibliotēkām bezmaksas interneta un datoru izmantošanai nosaka Ministru kabinets. |
| 2. | Pašreizējā situācija un problēmas |  Ministru kabineta 2012.gada 24.aprīļa noteikumi Nr.297 „Kārtība, kādā nodrošina iespēju pašvaldību publiskajās bibliotēkās bez maksas izmantot internetu un datorus 2012.gadā” (turpmāk – MK noteikumi) tika izstrādāti, ņemot vērā Ministru kabineta un Latvijas Pašvaldību savienības 2012.gada vienošanās un domstarpību protokolu, ikgadējo šīs mērķdotācijas piešķiršanas kārtības sagatavošanas gaitā atbildīgo ministriju sniegtos priekšlikumus. MK noteikumu 1.pielikums paredz, ka valsts budžeta finansējums ir sadalīts divos periodos – no 2012.gada 1.janvāra līdz 2012.gada 31.martam un no 2012.gada 1.aprīļa līdz 31.decembrim. Valsts reģionālās attīstības aģentūra (turpmāk - VRAA), atbilstoši MK noteikumiem ir veikusi finansējuma pārskaitījumu attiecīgajām pašvaldībām par laika periodu no 2012.gada 1.janvāra līdz 2012.gada 31.martam. VRAA nevar veikt maksājumu par periodu no 2012.gada 1.aprīļa līdz 2012.gada 31.decembrim, jo MK noteikumi neparedz kārtību, kādā pašvaldību publiskajās bibliotēkās tiek nodrošināts vienotais bibliotēku datu pārraides tīkls, t.sk. interneta pakalpojums, vienotais palīdzības dienests un bez maksas izmantoti publiski pieejamie datori laikposmā no 2012.gada 1.aprīļa līdz 2012.gada 31.decembrim, kā arī MK noteikumos nav noteikta atskaitīšanās kārtība par izlietoto valsts budžeta finansējumu par periodu no 2012.gada 1.aprīļa līdz 2012.gada 31.decembrim.  |
| 3. | Saistītie politikas ietekmes novērtējumi un pētījumi |  Projekts šo jomu neskar  |
| 4. | Tiesiskā regulējuma mērķis un būtība |  Projekts nosaka kārtību, kādā piešķir valsts budžeta finansējumu 2012.gadā par periodu no 2012.gada 1.aprīļa līdz 2012.gada 31.decembrim, kā arī nosaka atskaitīšanās kārtību par attiecīgajā periodā par piešķirtā valsts budžeta finansējuma izlietojumu, lai nodrošinātu iespēju iedzīvotājiem pašvaldību publiskajās bibliotēkās bez maksas izmantot internetu un datorus. Projekts neparedz papildu izdevumus valsts budžetam, jo Vides aizsardzības un reģionālās attīstības ministrijas programmā 30.00.00 „Pašvaldību attīstības nacionālie atbalsta instrumenti” paredzēts finansējums 316 975 latu apmērā, lai nodrošinātu iespēju pašvaldību publiskajās bibliotēkās bez maksas izmantot internetu un datorus.  |
| 5. | Projekta izstrādē iesaistītās institūcijas |  Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība |  Projekta izstrādes procesā nav iesaistīti sabiedrības pārstāvji, jo Projekts nosaka valsts pārvaldes iestādēm veicamos darbības un pienākumus, lai nodrošinātu iespēju iedzīvotājiem pašvaldību publiskajās bibliotēkās bez maksas izmantot internetu un datorus. |
| 7. | Cita informācija |  Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Projekta izpildi nodrošinās Vides aizsardzības un reģionālās attīstības ministrija, VRAA, valsts aģentūra „Kultūras informācijas sistēmas” un pašvaldības. |
| 2. | Projekta izpildes ietekme uz pārvaldes funkcijām  |  Projekta izpildi Vides aizsardzības un reģionālās attīstības ministrija, VRAA, valsts aģentūra „Kultūras informācijas sistēmas” un pārvaldības nodrošinās esošo funkciju un uzdevumu ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide |  Projekta izpildei jaunas institūcijas netiek veidotas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija |  Projekta izpildes gaitā esošas institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Projekta izpildes gaitā esošas institūcijas netiek reorganizētas. |
| 6. | Cita informācija |  Nav |

*Anotācijas II, III, IV,V, VI sadaļa – projekts šīs jomas neskar.*

Vides aizsardzības un

reģionālās attīstības ministrs E.Sprūdžs

Vīza:

Vides aizsardzības un reģionālās

attīstības ministrijas valsts sekretārs A.Antonovs

01.06.2012

586

Dz.Muzikante, 67770458.

dzintra.muzikante@varam.gov.lv

D.Āboliņa, 67079033

daina.abolina@vraa.gov.lv